open-index/open-wikipedia-markdown huggingface dataset:
Per Paus

**Per Christian Cornelius Paus** (1910–1986) var en norsk stålgrosserer og jurist.

Han tilhørte «Skiensgrenen» av slekten Paus og var sønn av stålgrosserer Christopher Blom Paus (1878–1959) og barnebarn av stålgrosserer Ole Paus (1846–1931), som i 1872 grunnla jern- og stålbedriften Ole Paus.

Han ble utdannet cand.jur. ved Det Kongelige Frederiks Universitet i 1934 og studerte fransk ved Sorbonne i 1935. Han var ansatt i Appleby-Frodingham Steel Company i England fra 1936, var knyttet til et handelshus i Hamburg fra 1937 og ble i 1939 kompanjong i familiefirmaet Ole Paus, der han senere ble administrerende direktør. Han hadde også en rekke verv, bl.a. som rådsmedlem i Oslo Bymuseum og medlem av styret i Stålgrossistenes Forening.

Han ble gift i 1937 med komtesse Hedevig Wedel-Jarlsberg, datter av hoffsjef og lensgreve Peder Anker Wedel-Jarlsberg og Hermine f. Egeberg; svigermoren var datter av Einar Westye Egeberg. I 1948 overtok de eiendommen Esviken fra svigerforeldrene. Eiendommen ligger ikke langt fra Skaugum, og i svigerfarens levetid var kong kong Haakon og dronning Maud på besøk der en rekke ganger. Per og Hedevig Paus la ned et omfattende arbeid i drift og vedlikehold av eiendommen, bl.a. gjennom uthugging av deler av skogen. Eiendommen ble overtatt av barna Cornelia, Christopher og Peder Paus, som solgte den til Asker kommune  i 1999. Hedevig arvet også en betydelig del av møblementet og annet inventar fra Jarlsberg hovedgård.

Per Paus blir nevnt i Radiodokumentaren om Ole Paus, som sa om ham at

Hans farfar Ole Paus førte fra tidlig på 1900-tallet rettssaker mot personer som ikke tilhørte embetsmannsslekten Paus for å hindre dem i å bruke familienavnet. Det kan virke som Per Paus, som sin far før seg, videreførte familiens iver etter å verne om slektsnavnets eksklusivitet. Per Paus var det uformelle overhodet for familiens stålgrosserergren i visesangerens barndom, etter å ha overtatt familiefirmaet Ole Paus.

## Referanser
Studentsamskipnaden i Finnmark

**Studentsamskipnaden i Finnmark** (**SiF**) var en av Norges studentsamskipnader. SiF dekket velferdsbehovene til vel 2&nbsp;000 studenter ved Høgskolen i Finnmark.

SiFs øverste organ var styret med flertall av studentrepresentanter.

Den første virksomheten startet i Alta i 1974 da Stiftelsen studentboliger ble etablert. I 1989 ble stiftelsen omdannet til Studentsamskipnaden i Finnmark.

Det ble besluttet å fusjonere SiF med Studentsamskipnaden i Tromsø fra 1. januar 2014.

## Referanser


## Eksterne lenker
* Studentsamskipnaden i Finnmark
EM i friidrett 1982

**EM i friidrett 1982** ble arrangert 6. til 12. september 1982 i Athen.   

Det ble satt fire nye verdensrekorder. Briten Daley Thompson oppnådde 8744 poeng i tikamp, Marita Koch fra DDR løp 400&nbsp;m på 48,16, 4&nbsp;x&nbsp;400&nbsp;m stafett-laget fra DDR satte ny verdensrekord med tiden 3.19,05 og Ulrike Meyfarth fra Vest-Tyskland hoppet 2,02 meter i høyde. I tillegg ble det satt en ny europarekord: Harald Schmid fra Vest-Tyskland løp 400 meter hekk på 47,48 sekunder. 

## Resultater

### Menn
#### Løpsøvelser

#### Tekniske øvelser

### Kvinner
#### Løpsøvelser

#### Tekniske øvelser

**Forkortelser**

* VR: Verdensrekord
* ER: Europarekord
* MR: Mesterskapsrekord

## Medaljestatistikk

## Kilder
* Resultater, kvinner GBR Athletics
* Resultater, menn GBR Athletics
Studentsamskipnaden i Hedmark

**Studentsamskipnaden i Hedmark** (**SiH**) var en av Norges studentsamskipnader og ble opprettet i 1988. SiH dekket velferdsbehovene til studenter ved Høgskolen i Hedmark. 

SiH var en selveiende institusjon der styret var øverste beslutningsorgan. Styret bestod av åtte representanter; fire studentrepresentanter, to representanter for høgskolen og to representanter for de ansatte. Studentene hadde flertall, gjennom styreleders dobbeltstemme. Virksomheten stod under tilsyn av Kunnskapsdepartementet, og var underlagt lov om studentsamskipnader.

Alle studenter ved Høgskolen i Hedmark (HH) betalte semesteravgift til SiH. Semesteravgiftens størrelse ble fastsatt av SiHs styre innenfor rammer fastsatt av Kunnskapsdepartementet. Andre inntekter for samskipnaden var en mindre andel statsstøtte via Kunnskapsdepartementet, og inntekter fra egen virksomhet, for eksempel boligene og bokhandlene.

En andel av semesteravgiften til SiH ble tildelt de fem studentrådene ved høgskolen. Dette var en basisstøtte SiH hadde vedtatt å gi for å støtte opp om studentdemokratiet ved Høgskolen i Hedmark. Av semesteravgiften gikk også 35 kroner hvert semester til Norsk Studentorganisasjon (NSO).

SiHs hovedoppgave var å ta seg av interesser knyttet til studentenes velferdsbehov. Virksomheten var organisert i fem avdelinger som omfattet bygging og drift av boliger, drift av barnehager, kantiner, bokhandel/servicekontorer og sosial rådgivningstjeneste samt støtte til studentsosial/kulturell virksomhet i miljøet.

Den 1. januar 2017 ble SiH slått sammen med Studentsamskipnaden i Oppland til Studentsamskipnaden i Innlandet.

## Referanser


## Eksterne lenker
* Høgskolen i Hedmark 
* Studentsamskipnaden i Hedmark
* Studentorganisasjonen i Hedmark (StorHk)
* LOV 2007-12-14 nr 116: Lov om studentsamskipnader (i kraft 1 aug 2008)
INN-klassifikasjon

**INN-klassifikasjon** er et klassifiseringssystem for legemidler. **INN** er forkortelse for **International Nonproprietary Name**. Varianten **rINN** (*recommended* International Nonproprietary Name) brukes også. INN-navnet er det offisielle ikke-proprietære eller generiske navn som er gitt til en farmasøytisk substans etter retningslinjer gitt av Verdens helseorganisasjon (WHO). Mylderet av navngitte preparater som inneholder en gitt substans kan føre til forvirring angående identiteten til den aktive ingrediensen. **INN-navn** muliggjør kommunikasjon ved å frembringe et standardnavn for hver substans. En liknende rolle blir spilt i kjemien av IUPAC-navn, men disse er i mindre grad egnet til vanlig bruk ettersom de typisk er svært lange og uhåndterlige. WHO offentliggjør INN-navn på engelsk, latin, fransk, russisk og spansk. Arabiske og kinesiske versjoner blir nå også kunngjort selv om disse ikke er med i det opprinnelige opplegget.

## Eksempel

## Se også
* Verdens helseorganisasjon
* IUPAC nomenklatur

## Eksterne lenker
* INN information from the WHO
Studentsamskipnaden i Indre Finnmark

**Studentsamskipnaden i Indre Finnmark** (**SSO**) (*Sis-Finnmárkku studeanttaid ovttastus*) er en av Norges 17 studentsamskipnader. SSO dekker velferdsbehovene til studenter ved Samisk høgskole.

## Eksterne lenker
* 
* Studentsamskipnaden i Indre Finnmark
Studentsamskipnaden i Narvik

**Studentsamskipnaden i Narvik** (**SSiN**) var en av landets studentsamskipnader og ble opprettet i 1988. SSiN dekket velferdsbehovene til vel 1 400 studenter ved Høgskolen i Narvik og Folkeuniversitetet i Narvik før fusjonen. Studentsamskipnaden fusjonerte sammen med Studentsamskipnaden i Bodø sammen til Studentsamskipnaden i Nordland, 1. januar 2013.

Etter at SSiN i flere år vært i en vanskelig økonomisk situasjon, besluttet Kunnskapsdepartementet i november 2011 å nedlegge SSiN som egen virksomhet, og overføre driften til Studentsamskipnaden i Bodø. 

## Se også
*Studentparlamentet i Narvik
*Høgskolen i Narvik
*Narvik Studentersamfunn

## Referanser


## Eksterne lenker
* Studentsamskipnaden i Narvik
Studentsamskipnaden i Nesna

**Studentsamskipnaden i Nesna** (**SiNe**) var en av Norges studentsamskipnader. SiNe dekket velferdsbehovene til studenter ved Høgskolen i Nesna.

SiNes øverste organ var styret. Det bestod av fire studentrepresentanter (inkludert styreleder og nestleder), disse velges av Studentrådet ved HiNe, to fra høgskolen og en ansattrepresentant fra samskipnaden.

SiNe tilbød studentene bolig, barnehage og sosialhelsetjeneste.

Fra 1. januar 2016 ble SiNe slått sammen med Studentsamskipnaden i Nordland.

## Referanser


## Eksterne lenker
* Studentsamskipnaden i Nesna, SiNe
Drøbak kirke

:*For andre kirker med samme navn, se [[Vår Frelsers kirke]].*
**Drøbak kirke**, eller **Vår Frelsers kirke**, er en korskirke i tømmer, innviet i 1776 i Frogn kommune, Akershus fylke.
Den ligger i Drøbak sogn i Søndre Follo prosti.

Kirken var en gave fra kjøpmannen Niels Carlsen (1734–1809) og hans hustru Martha Zachariasdatter. Den har flere gamle portretter, samt et rikt rokokkointeriør hvorav altertavle og prekestol er bekostet av Marthas far Zacharias Simonsen Wesseltoft.

Kirkens form er påvirket av den eldre Vår Frelsers kirke i datidens Christiania, den nåværende Oslo domkirke.

Domenico Erdmann ledet restaureringen i forbindelse med 150-årsjubileet i 1926.

## Referanser


## Litteratur
* 
* Christie, Sigrid og Håkon: Drøbak kirke i «Norges kirker»
* 

## Eksterne lenker
* 
*
EM i friidrett 1986

**EM i friidrett 1986** ble arrangert i Stuttgart 26.&ndash;31. august. Konkurransene ble arrangert på Neckarstadion.

Det ble satt fire nye verdensrekorder: Jurij Sedykh fra Sovjetunionen kastet 86,74 meter i slegge. Marina Stepanova, også fra Sovjetunionen, løp 400 meter hekk på 53,32. Briten Fatima Whitbread kastet spydet 77,44 meter under kvalifiseringen. Heike Drechsler fra DDR tangerte gjeldende verdensrekord på 200 meter med tiden 21,71.

Franske Stéphane Caristan satte to europarekorder på 110 meter hekk, med 13,28 i semifinalen, og deretter med tiden 13,20 i finalen. Et spydkast på 86,76 innebar ny europarekord for tyskeren Klaus Tafelmeier.

## Resultater

### Menn
#### Løpsøvelser

#### Tekniske øvelser

### Kvinner
#### Løpsøvelser

#### Tekniske øvelser

**Forkortelser**

* VR: Verdensrekord
* ER: Europarekord
* MR: Mesterskapsrekord

## Medaljestatistikk

## Kilder
* Resultater, kvinner GBR Athletics
* Resultater, menn GBR Athletics
Studentsamskipnaden i Harstad

**Studentsamskipnaden i Harstad** (**SiHa**) var en av Norges studentsamskipnader. Siha dekket velferdsbehovene til 1350 studenter ved Høgskolen i Harstad. 

## Studentstyring
SiHa ble ledet av et styre, som blant annet fastsatte semesteravgiften og hvilke tilbud samskipnaden skulle tilby studentene. Syret besto av fire studentrepresentanter, en representnt fra SiHa og to representanter fra høgskolen. Både styrets leder og nestleder var studenter. Styrets studentrepresentanter ble valgt hver vår av Studentparlamentet. Styret konstituerte seg selv ved første styremøte i høstsemesteret.

## Aktivitet
SiHa drev sin aktivitet i Harstad. Som hovedaktivitet hadde SiHa 132 utleieboliger, fordelt på studentbyene Rådyrveien, Storvollen, Flåtenveien og Tordenskjold. Boligene bestod av hybler, hybelleiligheter, leiligheter og familieleiligheter. SiHa drev også kantinen ved Høgskolen i Harstad. I tillegg ble det drevet med tjenestetilbud som eksamensmestringskurs, jobbsøkerkurs, utflukter, utlån av friluftsutstyr, idrettsgrupper og sosiale samlingspunkter.

Den 1. juli 2015 ble SiHa innfusjonert i Norges arktiske studentsamskipnad.

## Referanser


## Eksterne lenker
* Studentsamskipnaden i Harstad
Studentsamskipnaden i Nord-Trøndelag

**Studentsamskipnaden i Nord-Trøndelag** (**SiNoT**) var en av Norges studentsamskipnader. SiNoT dekket velferdsbehovene til studenter ved Høgskolen i Nord-Trøndelag.

SiNoTs øverste organ var styret bestående av fire studentrepresentanter (inkludert styreleder), to fra høgskolen og en to ansattrepresentant. 

## Eksterne lenker
* Studentsamskipnaden i Nord-Trøndelag
Linford Christie

**Linford Christie** (født 2. april 1960) er en britisk tidligere friidrettsutøver, og den eneste som har vunnet gull på 100 meter i OL, VM, EM og Samveldelekene. Christies karriere ble skjemmet av at han to ganger ble tatt i bruk av forbudte dopingmidler. Han ble frifunnet i det første tilfellet (spor av efedrin). Den andre overtredelsen gjaldt nandrolon.

Christie ble født i Saint Andrew på Jamaica, og fulgte foreldrene som emigrerte til Storbritannia da han var sju år gammel. Han begynte ikke med friidrett før han var 19 år gammel. 

I 1986 vant han en overraskende gullmedalje på 100 meter i europamesterskapet.
I OL 1988 tok han sølv etter Carl Lewis, etter at Ben Johnson, som satte verdensrekord med 9,79, hadde blitt diskvalifisert for brudd på dopingreglementet (med anabole steroider).

I 1992 ble han olympisk mester på 100 meter, foran Frankie Fredericks fra Namibia. I 1993 ble han verdensmester i Stuttgart.

## Referanser


## Eksterne lenker
* 
*
Snekke

**Snekke** (eller **sjekte**) er en typebetegnelse på visse sjøfarende farkoster som har eksistert i drøye tusen år siden vikingtidens begynnelse. Det har også vært brukt andre betegnelser for å beskrive båttypen eller skipstypen. Felles for disse ganske ulike typene – fra dagens privatbåter drevet med motor til et stort krigsskip bemannet med en hær for hundrevis av år siden – er at de er klinkbygget og spissgattet.

## Etymologi
*Snekke* kommer av norrønt *snekkja*, som var en vanlig krigsskipstype fra rundt 1000 og fram mot høymiddelalderen. Ordet ble lånt til russisk, der *schnjaka* på Kola-kysten på begynnelsen av 1900-tallet var en åpen fiskebåttype som minte om nordlandsbåten. Den typologiske forbindelsen mellom den gammelnordiske *snekkja* og båtene i sein tradisjon er ukjent, slik etymologien også er det.

Navnet *sjekte* kommer av nederlandsk *jacht*, og var vanlig på Sørlandet hvor kystkulturen og sjømenn var sterkt påvirket av Nederland fra 1500-tallet.

## Moderne snekke/sjekte/kogg
Betegnelsen *snekke* brukes i moderne tid om en åpen eller halvåpen klinkbygd  båt, 15–30 fot (5–8 meter) lang. Bordene er overlappende og båten har utvendig ror. Det finnes både ro-snekker, seil-snekker og motorsnekker, de siste gjerne høyere og tyngre enn de første. 

Den typiske motorbåten i tre på Skagerakkysten på 1900-tallet er fra 18 til 23 fot lang og har gjerne halvdekkende overbygg og kalesje. I Vestfold og rundt Oslofjorden kalles den snekke, på Telemarkskysten kalles båttypen *kogg* og på Sørlandet kalles den *sjekte*. 

På Sørlandet ble båtmotorfabrikken Mandals Motorfabrikk i Mandal en suksessbedrift gjennom den enorme populariteten fabrikkens båtmotorer fikk i fritidsflåten langs kysten etter andre verdenskrig.

## Bildegalleri

File:Båtliv ved Arendal.jpg|Båtliv ved Arendal, trolig på 1960-tallet 
File:Tresnekke.JPG|Tresnekke med kalesje.
Fil:Skager tur.jpg|Skager 660, en 22-fots, selvdrenerende motorsjekte, utviklet i 2004 av Skager Service.


## Referanser
Tatjana Lysenko

**Tatjana Viktorovna Lysenko** (russisk: Татьяна Викторовна Лысенко, født 1983) er en russisk friidrettsutøver. Hun var innehaver av verdensrekorden i sleggekast på 77,06 meter, satt 25. juli 2005 i Moskva. Hun deltok i VM 2005 i Helsingfors, hvor hun fikk en sølvmedalje. Lysenko ble diskvalifisert og fratatt sine gullmedaljer fra Sommer-OL 2012 og VM i friidrett 2013 på grunn av brudd på dopingreglementet.

## Referanser

## Eksterne lenker
*
Chris Gueffroy

**Chris Gueffroy** (født 21. juni 1968, død 6. februar 1989 i Øst-Berlin) var den siste personen som forsøkte å flykte over Berlinmuren og som ble drept under forsøket.

Sammen med vennen Christian Gaudian forsøkte Gueffroy natten mellom 5. og 6. februar 1989 å flykte fra Øst-Berlin til Vest-Berlin ved Britz-kanalen. De to trodde at ordren om å skyte flyktninger hadde blitt opphevet. Etter å ha klatret opp det siste metallgjerdet ble de oppdaget, og ble beskutt. Gueffroy ble truffet av en kule i brystet og døde, 20 år gammel. Gaudian ble arrestert av grensetroppene, sterkt skadet.

Chris Gueffroys mor ble dagen etter tilkalt til politihovedkvarteret i Øst-Berlin «for oppklaring av et saksforhold», hvor hun fikk vite at hennes sønn «hadde begått et attentat mot en militærenhet og døde for få timer siden». Gaudian ble dømt til tre års fengsel for «alvorlig forsøk på ulovlig grensepassering». Han slapp ut i september samme år og 17. oktober, kort før murens fall, fikk han reise til Vest-Berlin.

De fire grensevaktene som deltok i drapet på Gueffroy og arrestasjonen av Gaudian mottok en utmerkelse fra sjefen for *Grenzkommando Mitte* og 150 mark hver. Etter gjenforeningen ble de stilt for retten i Berlin. To ble løslatt i januar 1992, en fikk en betinget dom. Den siste, Ingo Heinrich, som var ansvarlig for det dødelige skuddet, ble først dømt til tre og et halvt års fengsel. Høyesterett reduserte straffen til to års fengsel i 1994.

21. juni 2003, som ville vært hans 35-årsdag, ble et monument til minne om Gueffroy, utført av kunstneren Karl Biedermann, satt opp ved bredden av Britz-kanalen.

I 2000 ble to SED-funksjonærer og tidligere politbyråmedlemmer, Siegfried Lorenz og Hans-Joachim Böhme, tiltalt for drapet på Gueffroy og to andre unge flyktninger, men ble frikjent. Saken kom opp på nytt i 2004, og Lorenz og Böhme ble dømt til betingede fengselsstraffer på 15 måneder hver. Dommeren la vekt på at det hadde gått svært lang tid siden drapene. Dette var den siste straffesaken mot DDR-ledere for drapene ved muren.

Chris Gueffroy tilhørte en hugenottisk familie.

## Referanser


## Litteratur
* Roman Grafe: *Deutsche Gerechtigkeit. Prozesse gegen DDR-Grenzschützen und ihre Befehlshaber*. München: Siedler, 2004. ISBN 3-88680-819-X
* Christoph Links: «Gueffroy, Chris». I: *Wer war wer in der DDR? Ein biographisches Lexikon*. Christoph Links, Berlin 2000, ISBN 3-86153-201-8, S. 290

## Eksterne lenker
*
Rostov oblast

**Rostov oblast** (russisk: Ростовская область; *Rostovskaja oblast*) er en oblast i det sørlige Russland i regionen Nord-Kaukasus. Den grenser til Volgograd oblast i øst, Kalmykia og Stavropol kraj i sør, Krasnodar kraj og Ukraina i vest og Ukraina og Voronezj oblast i nord.

Hovedstad er Rostov-na-Donu, og de andre støtte byene er Taganrog, Sjakhty, Novotsjerkassk, Volgodonsk, Novosjakhtinsk og Batajsk.

Elven Don, en av de største i Europa, renner gjennom oblasten fram til munningen i Azovhavet. Innsjøer dekker 0,4 % av oblastens areal.

Områdets viktigste industrier er jordbruk, matvareindustri, tungindustri, kullindustri og bilproduksjon. 

De største etniske gruppene er russere (87,36 prosent ved folketellingen i  2002), ukrainere (2,69 prosent) og armenere (2,5 prosent).

Vladimir Fjodorovitsj Tsjub har vært guvernør i Rostov oblast siden oktober 1991. 

## Eksterne lenker
*
Studentsamskipnaden i Molde

**Studentsamskipnaden i Molde** (**SiMolde**) er en av Norges studentsamskipnader. SiMolde dekker velferdsbehovene til vel 1 500 studenter ved Høgskolen i Molde og Folkeuniversitetet i Møre og Romsdal. Før 1. august 2013 var navnet Studentsamskipnaden for Romsdal og Nordmøre.

SiMoldes øverste organ er styret bestående av fire studentrepresentanter (inkludert styreleder), to høgskolerepresentanter og en ansattrepresentant.

## Referanser




## Eksterne lenker
*
Helge Høibraaten

**Helge Høibraaten** (født 1946) er en norsk filosof og professor emeritus ved Norges teknisk-naturvitenskapelige universitet (NTNU). Han var fra 2004-2009 norsk Henrik Steffens-gjesteprofessor ved Nord-Europa-instituttet, Humboldt-universitetet i Berlin. 

## Bakgrunn og virke
Høibraaten har arbeidet med samfunnsteori og politisk teori, særlig i tysk tradisjon. Han står på disse felter nær Jürgen Habermas' posisjon, se blant annet hans artikkel om Habermas' maktteori i Fredrik Engelstad: *Om makt. Teori og kritikk*, Oslo 1999; se også to forskjellige innledninger (Oslo 1971 og 2005) til den norske oversettelsen av Habermas' verk *Borgerlig Offentlighet* (*Strukturwandel der Öffentlichkeit*). Han har også arbeidet med samfunnsteorien til Niklas Luhmann. Høibraaten har arbeidet med sekulariseringsproblematikken, og i den forbindelse blant annet mye med verkene til Hans Blumenberg. 

Et arbeid som kombinerer synspunkter fra Habermas og Luhmann er «Secular Society: An Attempt at Initiation», i: Kari Vogt og Tore Lindholm: Islamic *Law Reform and Human Rights*, Oslo 1993: Nordic Human Rights Publications. Et annet, tidligere arbeid –  det første om Luhmann på norsk – som gjør det samme er: «Et samfunn uten sentrum?» i Bagge, Sverre Håkon, Helge Høibraaten og Gunnar Skirbekk (red.): *Europeisk kultur*. Oslo, 1989, NAVF. Et arbeid som sammenligner synspunkter fra Habermas, Blumenberg og blant andre Francis Oakley («Post-metaphysical thought, religion and secular society») er utgitt av Holbergpris-stiftelsen i Bergen. I *Habermas Handbuch* (red. Brunkhorst et al. 2009) har han skrevet artikkelen om «Religion, Metaphysik, Freiheit». 

Høibraaten har også skrevet om fiendskap og Carl Schmitts politiske ideer. 1 2011 ga han sammen med Richard Faber ut boka Henrik Ibsens "Kaiser und Galiläer". Quellen-Interpretationen-Rezeptionen. Verlag Königshausen und Neumann, Würzburg. Hans tysk-språklige bidrag der behandler forholdet mellom Ibsen og Carl Schmitt med særlig vekt på *[[Kongs-Emnerne]]* og *[[Kejser og Galilæer]]*. 

Siden 1982 har Høibraaten vært leder for Vitenskapsteoretisk Forum ved NTNU. 

Blant arbeider som reflekterer på hans tid ved Nord-Europa-instituttet er (foruten det nevnte Ibsen-arbeidet) «Herders Entdeckung des Nordens – Sedlmayrs "Verlust der Mitte"», i Detlef Altenburg et al.: *Im Herzen Europas. Nationale Identitäten und Erinnerungskulturen*, Köln-Weimar-Wien, 2008.

## Referanser


## Eksterne lenker
FR

**FR**, **Fr**, **fR** og **fr** kan bety:

## ISO-koder
* ISO-3166-koden for Frankrike
* ISO-639-koden for fransk språk

## Vitenskap
* Kjemisk symbol for grunnstoffet francium (atomnr. 87)
* Autorforkortelse for soppnavn som er gjort av Elias Magnus Fries, som ofte bare skrives som Elias Fries.

## Annet
* Forkortelse for myntenheten franc
* Forkortelse for *for real* (norsk: på ekte)
* IATA-koden for flyselskapet Ryanair
Bakepulver

**Bakepulver** er et tørt hevemiddel brukt i baking. Det finnes flere utgaver, men alle inneholder et alkali, vanligvis natriumbikarbonat (natron),  en syre i saltkrystallform  og stivelse  for å holde pulveret tørt. Når bakepulveret løses i vann reagerer syren og alkaliet, og danner karbondioksid, som tar større plass enn pulveret, og hever blandingen.

Vi kan skrive reaksjonslikningen slik:\mathrm{NaHCO}_{3} + \mathrm{H}^{+}\left(aq\right) \rightarrow \mathrm{Na}^{+} +\mathrm{CO}_{2}\left(g\right)+\mathrm{H}_{2}\mathrm{O}

De fleste moderne bakepulvere reagerer to ganger, en gang ved romtemperatur og en gang ved høyere temperatur (ved steking). Dette skyldes at de inneholder to ulike syresalter.

## Historikk
Flere ulike bakepulvere ble solgt i første halvdel av det 19. århundre, men det vi kjenner idag ble oppdaget av Alfred Bird. Eben Norton Horsford, en student av Justus von Liebig, begynte å studere bakepulver i 1856 og utviklet etterhvert en variant han kalte opp etter Grev Rumford. Den tyske farmasøyten August Oetker gjorde bakepulver veldig populært da han begynte å selge miksturen sin til husmødre. Den samme oppskriften som han lagde i 1893, blir fortsatt solgt som *Backin* i Tyskland. Oetker begynte masseproduksjon i 1898 og patenterte teknikken sin i 1903.

## Erstatning i oppskrifter
Du kan bruke bakepulver istedenfor natron (du må bruke mer bakepulver, og det kan påvirke smaken), men du kan ikke bruke natron istedenfor bakepulver. Natron alene er ikke syrlig nok til å heve, men du kan selv lage bakepulver ved å blande to deler vinstein (*cremor tartari*, kaliumhydrogentartrat) og en del natron. 2 ts bakepulver erstatter 1 ts natron.

## Referanser




## Kilder
#
George Russell

:*For racerføreren, se [[George Russell (racerfører)]]*

**George Allan Russell** (1923–2009) var en amerikansk jazzmusiker og musikkteoretiker.

Som barn sang Russell i et kirkekor og hadde piano- og orgelundervisning. Da han var tolv år bestemte han seg for slagverk, fra 1937 spilte han i lokale danseband, blant annet i Cotton Club i Ohio. I 1940 fikk han et stipendium og studerte da slagverk ved Wilberforce University. I 1942 fikk han tuberkulose. Da han var tvunget til å være forsiktig, konsentrerte han seg om komposisjon og arbeidet som arrangør hos Earl Hines. Ved siden av spilte han av og til trommer hos Benny Carter og skrev sitt første verk, *New World*, for ham. 

Etter at han i 1945 flyttet til New York ble han syk igjen og fikk tid til å konsentrere seg om musikkteori. I 1947 ble han utskrevet fra sykehuset og Dizzy Gillespie gjorde ham kjent med Miles Davis, John Lewis og Gerry Mulligan. Resultatene av studiene i musikkteori ble gitt ut i 1953 under tittelen «The Lydian Chromatic Concept of Tonal Organization». Som bandleder begynte han nå med egne innspillinger.

Han var fascinert av Stravinskij og Ravel og forsøkte i de følgende årene å forbinde forskjellige tonale systemer, han ble dermed en av oppfinnerne av modal jazz.

I 1964 dro Russell til Skandinavia. Han oppholdt seg i Norge og i Sverige der han arbeidet for Sveriges Radio under Bosse Broberg. Der opptrådte han med de unge musikerne Jan Garbarek, Terje Rypdal, Arild Andersen og Jon Christensen, Russells norske sekstett var en utløser for den skandinaviske jazzbølgen som fulgte. I 1969 dro han tilbake til USA etter at fikk et tilbud av Gunther Schuller om å bygge opp en jazzavdeling ved New England Conservatory.

## Referanser


## Eksterne lenker
* 
* 
* Lydian Chromatic Concept of Tonal Organization
Studentsamskipnaden i Sogn og Fjordane

**Studentsamskipnaden i Sogn og Fjordane** (**SISOF**) var en av Norges studentsamskipnader. SISOF hadde til oppgave å ta seg av studentenes velferdsbehov ved Høgskulen i Sogn og Fjordane.

SISOF var service- og velferdsorganisasjonen for studentene i Sogn og Fjordane, og hadde velferdstilbud for studenter i Sogndal og  Førde.

SISOF ble lagt ned 31. desember 2016 og erstattet av Studentsamskipnaden på Vestlandet fra 2017.

## Tilbud
Tilbudene var blant annet studentboliger, barnehage, kantiner, bokhandel, helse og studentkroene Akutten og Meieriet.

### Studentboliger
Sisof hadde 436 hybler og leiligheter fordelt på Sogndal og Førde. 

**Sogndal**
*Studentheimen: 78 hybler og 5 leiligheter
*Stedjeåsen: 90 hybler
*Elvatunet: 80 hybler og 8 leiligheter
*Elvatunet 1: 70 hybler
I Sogndal er det også satt i gang et byggeprosjekt der det skal stå klart 150 nye studentboliger høsten 2016.

**Førde – Vieåsen**
*100 hybler og 5 leilighete

### Barnehage
Sogndal Studentbarnehage.

Studentbarnehagen åpnet høsten 2003. Barnehagen er sentralt plassert med gangavstand til HiSF sine avdelinger i Sogndal.
Sogndal Studentbarnehage har 44 plasser

Studentbarnehagen samarbeider tett med Høgskulen i Sogn og Fjordane, og er en øvingsbarnehage for avdeling for lærerutdanning.

### Kantine
SISOF drifter to kantiner tilknyttet Høgskulen i Sogn og Fjordane. En kantine i 5.etg. i Høgskulebygget i Sogndal, en på Campus Vie i Førde.
Kantinene tilbyr frokost, lunsj, middag, salatbar og grillretter.

### Bokhandel
Fjordbok er studentenes egen bokhandel og fører alt av pensumlitteratur.

### Helse
SISOF har en helse- og rådgivinginstjeneste som er rettet mot de problemene studenter kan oppleve i hverdagen. 
Studentrådgivere er tilgjengelig i både Sogndal og Førde

### Studenthuset Meieriet
Meieriet åpnet dørene for første gang i 1998. 
Studenthuset Meieriet har etablert seg som en av de beste studentscenene i landet. Studentsamfunnet som frå 2015 har samme navn, Studenthuset Meieriet, drifter studenthuset i samarbeid med SISOF. SHM står for arrangement, og SISOF for salg og drift.

## Direktører
*Olav Terje Hove 1995 – 2005
*Audun Moen 2005 – 2007
*Terje Lian 2007 – 2007
*Bente Hardtvedt Ringstad 2007 – 2008
*Randi Marie Sjøholt 2008 -

## Styreledere
*Georg Mevold – 1995
*Sturla Kollshaugen 1995 – 1999
*Hege Kjærgård 1999 – 
*Ingeborg Lensby Kleive
*Asbjørg Klungseth
*Jon Heiberg 2008-2011
*Tobias Otnes Brattebø - 2013
*Karl-Erik Strøm Skogseid 2013-2015
*Morten Andre Tryti 2015 - 2016 
*Tollak Mikal Kaldheim 2016 - 

## Referanser


## Eksterne lenker
* Studentsamskipnaden i Sogn og Fjordane
* Studenthuset Meieriet
EU (andre betydninger)

**EU**, **Eu**, **eU** og **eu** kan bety:

## EU

* Den europeiske union
* Forkortelse for organisasjonsnavnet Europeisk Ungdom

## Eu

* Kjemisk symbol for grunnstoffet europium (atomnr. 63)

## eU

## eu
* .eu – Nasjonalt toppnivådomene for Den europeiske union.
Oslo- og Akershushøgskolenes studentsamskipnad

**Oslo- og Akershushøgskolenes studentsamskipnad** (**OAS**) var én av Norges 25 studentsamskipnader og én av to i Oslo, frem til den ble innlemmet i Studentsamskipnaden i Oslo og Akershus i januar 2011. OAS ble etablert i 1989. Virksomheten var bestemt gjennom Lov om studentsamskipnader. OAS eiet, drev og tilbød bl.a. studentboliger, barnehageplasser, kantiner, bokhandel, helsestasjon og andre servicefunksjoner for studentene. OAS dekket velferdsbehovene til vel 18 500 studenter ved 16 utdanningsinstitusjoner i Oslo og Akershus.

I desember 2009 besluttet styret i OAS å fusjonere med Studentsamskipnaden i Oslo (SiO), denne beslutningen ble tatt etter en lengre utredningsprosess og et tilsvarende styrevedtak i SiO.

## Tilsluttede institusjoner
*Barrat Due Musikkinstitutt
*Den norske balletthøyskole
*Den norske Eurytmihøyskolen
*Norges informasjonsteknologiske høgskole
*Høgskolen i Akershus
*Høgskolen i Oslo
*Høgskolen i Staffeldtsgate
*Lovisenberg diakonale høgskole
*Høyskolen Diakonova
*Politihøgskolen
*Rudolf Steinerhøyskolen
*Høyskolen Kristiania
*Norsk Gestaltinistitutt
*Folkeuniversitetet i Asker
*Folkeuniversitetet i Bærum
*Folkeuniversitetet i Follo

## Studentstyrt
Det er studentene som har mest å si for styringen av studentsamskipnadene. Studentene har flertall i samskipnadenes øverste styre, som bl.a. fastsetter semesteravgiften og hvilke tilbud samskipnaden skal ha til sine studenter. Studentrepresentantene i styret velges av studentdemokratiet ved lærestedene. I tillegg består styret av representanter fra utdanningsinstitusjonene og de ansatte i studentsamskipnaden.

Studentsamskipnadenes tilbud er finansiert gjennom direktebetaling for enkelte tjenester, støtte fra utdanningsinstitusjonene, inntekter fra studentsamskipnadenes forretningsdrift, statsstøtte og semesteravgift.

## Administrerende direktør
* 1989-1995: Geir Atle Mjeldheim 
* 1996-2010: John Hvidsten

## Styreledere
* 1988-1989: Ola Fremo
* 1992-1993: Bjarne Lysholm Gram
* 2010-2010: Magnus Hovengen
* 2008-2010: Fredrik Arneberg
* 2005-2008: Anita Solberg

## Eksterne lenker
* Studentsamskipnaden i Oslo
GD

**GD**, **Gd**, **gD** og **gd** kan bety:

## GD
*General Dynamics
*Kortbenevnelse for Gudbrandsdølen Dagningen

## Gd

* Kjemisk symbol for grunnstoffet gadolinium (atomnr. 64)

## gD

## gd

* ISO-3166-koden for Grenada
* ISO-639-koden for skotsk gælisk språk
GA

**GA**, **Ga**, **gA** og **ga** kan bety:

## GA

* IATA-koden for flyselskapet Garuda Indonesia
* Den amerikanske delstaten Georgia
* Forkortelse for Google Analytics
* General Atomics
* Giga-Ampere (SI-enhet), én milliard Ampere

## Ga

* Kjemisk symbol for grunnstoffet gallium (atomnr. 31)
* Gigaannum (tidsenhet), én milliard år

## gA

## ga

* ISO-3166-koden for Gabon
Studentsamskipnaden i Stavanger

**Studentsamskipnaden i Stavanger** (**SiS**) er en av landets 14 studentsamskipnader. SiS dekker velferdsbehovene til vel 13 500 studenter ved;

*Universitetet i Stavanger
*Kunstskolen i Stavanger
*BI Stavanger
* VID Stavanger
* Noroff Stavanger
*Høyskolen for ledelse og teologi 

SiS øverste organ er styret bestående av fire studentrepresentanter (inkludert styreleder), to høyskolerepresentanter og to ansattrepresentanter. 

## Referanser


## Eksterne lenker
*
Vladimir Tsjub

**Vladimir Fjodorovitsj Tsjub** (russisk: Владимир Фёдорович Чуб; født 24. juli 1948 i Pinsk, Belarus) er den russiske oblasten Rostovs guvernør, noe han har vært siden oktober 1991. Tsjub har blitt gjenvalgt tre ganger, i 1996, 2001 og 2005. Han er gift, og har en datter.

## Kilder
*  Rostov oblasts offisielle nettside
GE (andre betydninger)

**GE**, **Ge**, **gE** og **ge** kan bety:

## GE

* Selskapet General Electric

## Ge

* Kjemisk symbol for grunnstoffet germanium (atomnr. 32)
 
* En slekt av sommerfugler i familien smygere (Hesperiidae). Slekten omfatter bare én kjent art, *[[Ge geta]]* fra Sørøst-Asia.

## ge

* ISO-3166-koden for Georgia
Alfred Bird

**Alfred Bird** senior (født 1811 i Digbeth, Birmingham, død 15. desember 1878) er oppfinneren av en rekke matprodukter, blant annet vaniljekrem (engelsk: *custard*) uten egg, og bakepulver.

Alfred Bird registrerte seg som farmasøyt i Birmingham i 1842 etter å ha gått i lære der hos Phillip Harris. Birds første større oppfinnelse var eggfri vaniljekrem, Bird brukte maisstivelse for å lage den, og opprinnelig var det kun med tanke på hans kone Elizabeth som hadde matallergi. Det var først etter vaniljekremen tilfeldigvis ble servert gjester at Bird innså at den hadde et videre bruksgrunnlag og han etablerte en bedrift for å produsere produktet, Alfred Bird and Sons Ltd

Bird oppfant også bakepulver, så han kunne lage brød uten gjær for sin allergiske kone.

## Referanser
Studentsamskipnaden i Telemark

**Studentsamskipnaden i Telemark** (**SiTel**) var en av Norges studentsamskipnader. SiTel dekket velferdsbehovene til studenter ved Høgskolen i Telemark.

SiTels øverste organ var styret bestående av fem studentrepresentanter (inkludert styreleder), to høyskolerepresentanter og to ansattrepresentanter.

Samskipnaden ble lagt ned 31. desember 2015 og erstattet av Studentsamskipnaden i Sørøst-Norge.

## Referanser


## Eksterne lenker
* Studentsamskipnaden i Telemark
Studentsamskipnaden i Tromsø

**Studentsamskipnaden i Tromsø** (**SiTø**) var en av Norges studentsamskipnader, og ble etablert 19. januar 1969. SiTø dekket velferdsbehovene til i underkant av 9 000 studenter ved Universitetet i Tromsø – Norges arktiske universitet. Tidligere var samskipnaden en fellesorganisasjon for Universitetet i Tromsø og Høgskolen i Tromsø, men etter sammenslåingen mellom disse i 2009 ble samskipnaden en felles organisasjon for alle studentene i Tromsø.

SiTøs øverste organ var styret bestående av fire studentrepresentanter (inkludert styreleder), to representanter fra Universitetet i Tromsø og to ansatterepresentanter fra studentsamskipnaden.

Studentsamskipnaden i Tromsø eide idrettshallen og treningssenteret *kraft*, og Studenthuset driv.

## Sitøs Studentboliger
* Ørndalen studentboliger
* Elverhøy studentboliger
* Forhåpningen studentboliger
* Storskogåsen studentboliger
* Prestvannet studentboliger
* Øvre Breivang studentboliger
* Stakkevollan studentboliger
* Storelva studentboliger
* Åsgårdveien studentboliger
* Mortensnes studentboliger

## Sitøs barnehager
* Breivika studentbarnehage
* Universet studentbarnehage
* Prestvannet studentbarnehage
* Storskogåsen studentbarnehage
* Gimle studentbarnehage

## Eksterne lenker
* Studentsamskipnaden i Tromsø
Studentsamskipnaden i Vestfold

**Studentsamskipnaden i Vestfold** (**SIV**) var en av Norges studentsamskipnader og ble etablert i 1988. SIV dekket velferdsbehovene til studenter ved Høgskolen i Vestfold, Folkeuniversitetet Buskerud/Vestfold og Aftenskolen.

SIVs øverste organ var styret bestående av fire studentrepresentanter (inkludert styreleder), to høyskolerepresentanter og en ansattrepresentant.

Studentsamskipnaden i Vestfold ble slått sammen med Studentsamskipnaden i Buskerud og dannet Studentsamskipnaden i Buskerud og Vestfold.

## Eksterne lenker
* Studentsamskipnaden i Vestfold
August Oetker

**August Oetker** (født 6. januar 1862 i Obernkirchen i Tyskland, død 10. januar 1918 i Bielefeld i Tyskland) var en tysk forretningsmann. Han la grunnlaget for Oetker-Gruppe. 

## Liv og virke
### Bakgrunn
August Oetker var sønn av bakermester August Adolph Oetker og advokatdatteren Bertha Oetker. Han hadde to søsken. Etter borgerskolen gikk han på Adolfinum Gymnasium i Bückeburg, der han tok abitur i 1878. Deretter begynte han i lære som apoteker ved Ratsapotheke i Stadthagen.

### Utdannelse
I 1881 bestod han apotekerprøven. Da begynte hans vandringsår, først til Langen ved Offenbach, så andre steder, før han antagelig i Hanau kom til et firma som produserte geråd til apotekene. Her traff han sin senere hustru Caroline.

Han studerte så naturvitenskap i Berlin i fire semester. Deretter begynte han på en doktoravhandling i botanikk, med temaet *Zeigt der Pollen in den Unterabtheilungen der Pflanzen-Familien charakteristische Unterschiede?* Han ble doktor ved Universitetet i Freiburg i 1888.

### Forretningskarriere
Han utviklet et bakepulver og var den første til å patentere oppfinnelsen. Før Oetker hadde allerede Justus von Liebig og hans amerikanske student Eben Horsford oppdaget det, men mens Oetker i hovedsak solgte produktet til private husstander, solgte Horsford det til bakerier.

Fra 1893 forhandlet Oetker sin oppfinnelse under merkenavnet *Backin*, og skapte dermed grunnlaget for den familieeide virksomheten Oetker-Gruppe. Firmaet bruker stadig den samme oppskrift ved fremstilling av bakepulver. Den 21. september 1903 søkte Oetker om patent på sin metode til fremstilling av lengevirkende bakepulver eller bakeklart mel.

På grunn av en vellykket markedsføring solgte Oetkers produkter ganske godt, og snart var det gamle apoteket forvandlet til en suksessforretning. I 1901 bygde Oetker sin første fabrikk.

Senere overtok Oetkers barnebarn Rudolf August Oetker virksomheten.

## Referanser




## Litteratur
* 
* Sidney Pollard und Roland Möller: *Dr. August Oetker (1862–1918).* In: Wolfhard Weber (Hrsg.) *Bielefelder Unternehmer des 18. bis 20. Jahrhunderts.* (= *Rheinisch-Westfälische Wirtschaftsbiographien*, Band 14.) Aschendorff, Münster 1991, S. 356-377.
* Rüdiger Jungblut: *Die Oetkers, Geschäfte und Geheimnisse der bekanntesten Wirtschaftsdynastie Deutschlands*, Bastei Lübbe Taschenbuch, Bergisch Gladbach 2004. ISBN 978-3-404-61594-0
* Hiltrud Böcker-Lönnendonker: *Karoline Oetker, Die Ehrenbürgerin*, Pendragon, Bielefeld 2011. ISBN 978-3-86532-232-6
Studentsamskipnaden i Østfold

**Studentsamskipnaden i Østfold** (**SiØ**) er en av landets 17 studentsamskipnader og ble etablert 1. januar 1989. SiØ dekker velferdsbehovene til ca. 5500 studenter ved Høgskolen i Østfold, både i Fredrikstad og Halden.

SiØs øverste organ er styret bestående av fire studentrepresentanter (inkludert styreleder), to høyskolerepresentanter og en ansattrepresentanter. 

Studentsamskipnaden driver boligutleie, bokhandel, spisesteder, studentrådgivning og støtte til kulturarbeid. 

## Eksterne lenker
* Studentsamskipnaden i Østfold
Steinsettingen på Bilden

**Steinsettingen på Bilden** er en rund steinsetting på gården Bilden, Tingelstad sogn, Gran kommune, Innlandet, ca. 1,5&nbsp;km nord for Tingelstad gamle kirke. Steinsettingen består av åtte perifere blokker og en midtstein. Steinene i periferien står nøyaktig etter kompassets åtte hovedstreker. De fleste blokkene står med flatsiden inn mot midten. Steinenes høyde varierer mellom 0,85 og 1,5 m. Midtsteinen kalles «Kongssteinen» og er 1,10 m høy. Ringen er inntil 14,7 m i diameter.

## Eksterne lenker
*
Studentsamskipnaden Stord/Haugesund

**Studentsamskipnaden Stord/Haugesund** (**SSH**) var en av Norges studentsamskipnader og ble etablert 1. januar 1997. SSH dekket velferdsbehovene til studenter ved Høgskolen Stord/Haugesund.

SSHs øverste organ var styret, bestående av fire studentrepresentanter (inkludert styreleder), to høyskolerepresentanter og én ansattrepresentant.

SSH ble lagt ned 31. desember 2016 og erstattet av Studentsamskipnaden på Vestlandet fra 2017.

## Referanser


## Eksterne lenker
* Studentsamskipnaden Stord/Haugesund
Studentsamskipnaden i Volda

**Studentsamskipnaden i Volda**, tidligere **Studentsamskipnaden for Sunnmøre** (**SfS**), er en av Norges studentsamskipnader og ble etablert i 1988. Den dekker velferdsbehovene til studenter ved Høgskolen i Volda.

Det øverste organet er styret, bestående av tre studentrepresentanter, en høyskolerepresentant og en ansattrepresentant.

## Eksterne lenker
* Studentsamskipnaden i Volda
Lofugler

* Pluvianidae
* Pluvialidae
* Recurvirostridae
* Ibidorhynchidae
* Haematopodidae
* Charadriidae

**Lofugler** (Charadrii) er en underorden av vade-, måse- og alkefugler (Charadriiformes). Gruppen består av vadefugler, som for det meste assosieres med våtmark og kystsoner.

Mange arter i arktiske og tempererte miljøer er trekkfugler, men tropiske arter er ofte standfugler, eller beveger seg i henhold regntider og fluktuerende vannstandsnivåer. Mange av de arktiske artene, som dvergsniper, trekker over lange distanser og tilbringer tiden utenfor hekkesesongen på lave breddegrader eller også den sørlige hemisfæren.

## Systematisk inndeling
Inndelingen under følger  i hovedsak Boyd (2016).

* Charadriiformes, vade-, måse- og alkefugler
** Chionidi, slirenebbfugler
** Charadrii, lofugler
*** Pluvianidae, krokodillevokterfamilien
**** *[[krokodillevokter|Pluvianus]]* (monotypisk)
*** Recurvirostridae, avosettfamilien
**** *[[Himantopus]]*, stylteløpere
**** *[[Cladorhynchus]]*, beltestylteløper (monotypisk)
**** *[[Recurvirostra]]*, avosetter
*** Ibidorhynchidae, ibisnebbfamilien
**** *[[Ibidorhyncha]]*
*** Haematopodidae, tjeldfamilien
**** *[[Haematopus]]*
*** Charadriidae, lofamilien
**** *[[Pluvialis]]*
**** *[[Oreopholus]]*
**** *[[Hoploxypterus]]*
**** *[[Phegornis]]*
**** *[[Zonibyx]]*
**** *[[Eudromias]]*
**** *[[Charadrius]]*
**** *[[Thinornis]]*
**** *[[Vanellus]]*
**** *[[Erythrogonys]]*
**** *[[Peltohyas]]*
**** *[[Anarhynchus]]*
** Scolopaci (også kalt Limicoli), snipefugler
** Turnici, springvaktelfugler
** Lari, måkefugler

## Litteratur
* Ericson, P. G. P.; Envall, I.; Irestedt, M. & Norman, J. A. (2003): «Inter-familial relationships of the shorebirds (Aves: Charadriiformes) based on nuclear DNA sequence data» i: *BMC Evol. Biol.* **3**: 16. doi:10.1186/1471-2148-3-16 (fulltekst som PDF)
* Paton, Tara A. & Baker, Allan J. (2006): «Sequences from 14 mitochondrial genes provide a well-supported phylogeny of the Charadriiform birds congruent with the nuclear RAG-1 tree» i: *Molecular Phylogenetics and Evolution* **39**(3): 657–667. doi:10.1016/j.ympev.2006.01.011, PMID 16531074 ([sammendrag som HTML])
* Paton, T. A.; Baker, A. J.; Groth, J. G. & Barrowclough, G. F. (2003): «RAG-1 sequences resolve phylogenetic relationships within charadriiform birds» i: *Molecular Phylogenetics and Evolution* **29**: 268-278. doi:[10.1016/S1055-7903(03)00098-8](https://dx.doi.org/10.1016%2FS1055-7903(03)00098-8), PMID 13678682 (sammendrag som HTML)

## Referanser




## Eksterne lenker
* 
* «Lofugler», Naturfakta.no
Studentsamskipnaden i Ås

**Studentsamskipnaden i Ås** (**SiÅs**) er en av landets 14 studentsamskipnader og ble opprettet 1. juli 1955. SiÅs dekker velferdsbehovene til studenter ved Norges miljø- og biovitenskapelige universitet.

SiÅs øverste organ er styret med flertall av studentrepresentanter (inkludert styreleder). 

## Eksterne lenker
* Studentsamskipnaden i Ås
Det liberale parti (Storbritannia)

**Det liberale parti** (engelsk: *The Liberal Party*) var et politisk parti som på 1800-tallet og frem til 1922 var sammen med Det konservative parti det ene av de to store partiene i Storbritannia. Partiet oppsto fra en allianse mellom whiggene og frihandelsfraksjonen peelitterne og den løse parlamentariske grupperingen karakterisert som de radikale. Disse grupperingene var sympatisk innstilt til idealene til den amerikanske og franske revolusjon i 1850-årene. Ved slutten av 1800-tallet hadde Det liberale partiet dannet fire regjeringer under William Gladstone. Til tross for at det delte seg over stridsemnene som irske selvstryre (*Home Rule*), kom partiet tilbake i 1906 med en overveldende valgseier. Det britiske arbeiderpartiet (*Labour*) overtok deretter Det liberale partiets rolle som den fremste motstander av de konservative.

De liberale gikk i 1988 sammen med sosialdemokratene og dannet det moderne partiet Liberaldemokratene. En mindre gruppe i det liberale partiet motsatte seg partisammenslutningen og grunnla et nytt parti som overtok navnet «Liberal Party». Dette partiet har imidlertid fått marginal oppslutning.

Fremstående intellektuelle assosiert med Det liberale partiet er blant annet filosofen John Stuart Mill, økonomen John Maynard Keynes, og samfunnsreformatoreren William Beveridge.

## Opprinnelse
Det liberale partiet utviklet seg fra det gamle whigpartiet, som hadde sin opprinnelse i en aristokratisk gruppering under Karl II og Jakob II. Whigene ønsket å redusere kongens makt og styrke parlamentet. Til å begynne med var nok denne maktkampen mer motivert av egeninteresse enn av idealisme, men etter hvert kom de mer idealistiske til å kjempe for mer demokrati av mer idealistiske grunner. Dette gjaldt særlig Charles James Fox og hans «disippel» og etterfølger, Charles Grey. Greys regjering bidro blant annet til å avskaffe slaveriet, samt å utvide stemmeretten (reformakten). Denne reformen bidro, paradoksalt nok, til at partiet gradvis gikk i oppløsning og ble erstattet av det Det liberale partiet, der mange «whiger», men også en del frihandelsvennlige «toryer», samlet seg. Den formelle grunnleggelsen av det liberale partiet dateres vanligvis til 1859. William Ewart Gladstone dannet sin første regjering i 1868.


Fil:Free Trade and Protection.jpg|Det liberale partiet var tilhenger av frihandel.
Fil:Ten Years of Toryism.jpg


## Referanser


## Litteratur
* Adelman, Paul (2014): *The decline of the Liberal Party 1910–1931* (2. utg.), Routledge.
* Bentley, Michael (1987): *The Climax of Liberal Politics: British Liberalism in Theory and Practice, 1868–1918*, Edward Arnold.
* Brack, Duncan; Ingham, Robert; & Little, Tony, red. 2015): *British Liberal Leaders*, Biteback Publishing.

## Eksterne lenker
* 
*  Liberal Democrat History Group
*  katalog over papirer og dokumenter fra Det liberale partiet (hovedsakelig datert fra etter 1945) ved LSE Archives
Corleone

**Corleone** er en liten by med ca. 12&nbsp;000 innbyggere i storbyområdet Palermo på Sicilia, Italia. Den er mest kjent for å være fødested for Mafia-bossen Salvatore Riina og hans familie. Mafiaen har dominert lokalsamfunnet i flere tiår og bare i den siste tiden har innbyggerne begynt å slå fra seg mot mafiaen, gjennom å bryte sin omertà.

## Film
Byens navn ble brukt som etternavn på tittelkarakteren i Mario Puzos bok og Francis Ford Coppolas film *[[Gudfaren]]*. I både boken og *[[Gudfaren|Gudfaren, Del II]]* emigrerte Vito Andolini fra Corleone til New York, USA og ble gitt etternavnet Corleone da han ankom Ellis Island i New York. Siden unge Vito Andolini var sjenert og ikke forstod engelsk kunne han ikke svare da han ble spurt hva hans etternavn var, og ble dermed tildelt fødebyens navn som etternavn.

Al Pacino, som spiller Michael Corleone i filmen, hadde besteforeldre som emigrerte fra Corleone i samme generasjon som Don Vito Corleone fra filmen.

## Referanser


## Eksterne lenker
*
Arla Foods

**Arla Foods amba** er et dansk/svensk meierisamvirke eid av  melkeproduserende bønder fra sju land per 2015: Danmark, Sverige, Storbritannia, Tyskland, Belgia, Luxembourg og Nederland. Arla er den største produsenten av meieriprodukter i Europa. Selskapet ble etablert i 2000.

I tillegg til hjemmemarkedene har selskapet aktivitet på 19 eksportmarkeder. Utover England hvor aktiviteten er betydelig, finnes produksjonsanlegg  i Saudi-Arabia, Argentina, Polen og Hellas. Selskapet har dessuten lisensproduksjon i USA og Canada. 50 % av omsetningen skjer i Danmark og Sverige. 33 % i Europa forøvrig og resten på oversjøiske markeder.

## Datterselskaper
* Cocio - sjokolademelk, Esbjerg, Danmark
* Mengniu Arla - meieriprodukter og tørrmelk, fellesforetak (50/50) med Mengniu i Kina
* Arla Ingman - meieriprodukter, Finland
* Arla Foods UK - meieriprodukter, Storbritannia
* Arla Foods GmbH - meieriprodukter, Tyskland
* Arla Foods Sweden - meieriprodukter, Sverige
* Arla Foods Nederland - meieriprodukter, Nederland

## Referanser




## Eksterne lenker
*
Det sosialdemokratiske parti (Storbritannia)

**Det sosialdemokratiske parti** var et britisk politisk parti som var et resultat av en splittelse i det britiske arbeiderpartiet, da Roy Jenkins, Shirley Williams, David Owen og Bill Rodgers forlot dette partiet på grunn av den kraftige venstredreiningen. Partiet som ble stiftet i 1981 var i allianse med De liberale, og alliansen resulterte i 1988 i det nye partiet Liberaldemokratene.

## Referanser


## Eksterne lenker
*